Sommerfarben van Rosi Lorz op canvas, behang en meer
türkise kugel mit sommerblumen in orange Psigiater: ‘Ek het pasiënt nie verkrag’ - Howe - Republikein
Tuesday, October 22nd, 09:46:51
Psigiater: ‘Ek het pasiënt nie verkrag’
‘Projeksie, oordrag van gevoelens'
03 July 2019 | Howe
Henriette Lamprecht – ‘n Psigiater van Swakopmund wat in die hoërhof in Windhoek onder meer tereg staan op aanklagte van poging tot moord, onsedelike aanranding en drie klagte van verkragting het onskuldig op al die klagte teen hom gepleit.
Dr. Pieter van der Westhuizen het na bewering in November 2015 ’n pasiënt in sy spreekkamer op die dorp eers bedwelm en toe verkrag.
Van der Westhuizen het die pasiënt na bewering ’n oordosis Ritalin-, Valium- en Ativan-­tablette gegee. Die klaer is glo ook alkohol ingegee.
In sy pleitverduideliking sê Van der Westhuizen hy is “verwoes deur en hartseer oor” die klaer se aantygings teen hom.
Hy voer aan die klaer het weens die terapeutiese proses en die nodige gebruik van Diazepam ‘n “valse herinnering van onsedelike aanranding en verkragting” ontwikkel.
Hy ontken die dosisse medikasie wat aan die klaer voorgeskryf is, was bedoel om haar dood te veroorsaak.
Volgens Van der Westhuizen is die klaer se “valse herinnering” van die beweerde onsedelike aanranding en verkragting die gevolg van die “samevloei van haar geskiedenis van ernstige en volgehoue seksuele misbruik in haar kinderjare, haar gevolglike psigiatriese siektes en ‘n kombinasie van die farmakologiese uitwerking van Diazepam en oordrag”.
Hy voer ook aan dit was nie ongewoon om die narko-analise wat op die klaer toegepas is op ‘n Saterdag te doen nie.
Volgens hom help narko-analise ’n psigiater om ’n pasiënt se probleem te verstaan, ‘n diagnose te maak en toekomstige behandeling te beplan.
Daar is volgens Van der Westhuizen op narko-analise besluit nadat “redelike farmaseutiese opsies vir die doeltreffende bestuur van die klaer se geestesgesondheid uitgeput is”.
Hy erken in sy pleitverduideliking hy het op 7 November 2015 met die klaer gereël om op ‘n Saterdag na sy spreekkamer vir narko-analise te kom nadat sy die nodige toestemming hiervoor gegee het.
Van der Westhuizen voer aan hy het 16 Ritalin-tablette voorgeskryf wat die klaer op die oggend van 7 November moes drink. Sy is later ook Diazepam en Seroquel XR gegee.
Volgens Van der Westhuizen het die narko-analise en die terapiesessie tot omstreeks 15:00 geduur.
Hy ontken hy het die klaer gedurende dié tyd onsedelik aangerand of verkrag.
In sy pleitverduideliking sê hy ‘n pasient sal verseker in enige terapeutiese verhouding oordrag en die projeksie van onbewuste gevoelens en konflik met figure uit die verlede teenoor die terapeut ervaar.
Boonop het die klaer Diazepam ontvang wat met seksuele fantasieë verbind word.
Die redelike afleiding is volgens Van der Westhuizen dat die kombinasie van oordrag en Diazepam tot die klaer se valse herinneringe van onsedelike aanranding en verkragting kon lei.
Hy sê ook hy is in Junie 2015 met onder meer Peyronie se siekte gediagnoseer, ly aan erektiele disfunksie en kon sedert ongeveer 2010 nie penetrerende seks hê nie.
Elizabeth Joseph St Barnabas Primary School is calling on its alumni to assist it to build a school hall.The school opened in 1923, but was...
Dis-Chem gives back to the community
Ester KamatiDis-Chem Wernhil has made a surprise donation to Abraham Iiyambo Primary School in Havana. The donation, which was coordinated by Marion Engelbrecht, assisted the...